JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Palestiinlased katkestavad lepingud Iisraeliga
Netanyahu on endiselt populaarseim peaministrikandidaat
Hamas nõuab Iraanilt tõhusamaid relvi
Palestiinlaste juht Mahmoud Abbas teatas,
et nad on ühepoolselt katkestanud kõik varasemad lepingud Iisraeliga.
Abbasi sõnul seetõttu, et Iisrael on hävitanud eluasemeid
Ida-Jeruusalemma Wadi al-Hummusi rajoonis.
Abbasi väitel tähendab see
ka poolte julgeolekuorganite igapäevast koostööd.
Samas sirutas Abbas käe Hamasi poole
ja lootis oma verivaenlaselt koostööd ühise vaenlase tõrjumiseks.
Kuidas Abbas neid lepinguid tühistada kavatseb ja millest alustab,
seda tema esindus ei maininud.
Praktikas tähendaks see palestiinlaste isolatsiooni sattumist,
kuna nad sõltuvad täielikult koostööst Iisraeliga.
Iisraeli arheoloogid usuvad, et leidsid koha,
kus 3000 aasta eest elas toonaste vilistite sõjasangar Koljat.
Tegu on Gati linnaga, mis kannab täna nime Tel es-Safi
ja asub Ashdodist veidi idas.
Linnas elanud vilistid olevat DNA-uuringute põhjal tulnud
Lõuna-Euroopa kandist millalgi 1200 aastat enne meie ajaarvamist.
Mainitud Gati linna asustasid nad just siis,
kui Saul ja Taavet vilistitega võitlesid.
Arheoloogide väitel olid Gati linna ehitusstiil
ja erinevate hoonete suurus ja kõrgus Gatis ligi kolm korda suuremad
kui piirkonna teiste sama perioodi ehitiste ja kindlustuste tavasuurused.
Iisraeli õhujõud hävitasid Lõuna- Süürias rakettidega Iraani luurebaasi.
Golani lähedal asuvast Tal al-Haraa baasist
taheti jälgida nii Põhja-Iisraeli kui Golani kõrgustikku.
Süüria väitel hukkus rünnakus vähemalt seitse sõdurit
ja mitmed said haavata.
Süüria armee esindaja teatel
olevat nende õhutõrje tulistanud Iisraeli lennukite pihta mitmeid rakette
Iisrael pole väidet siiski kinnitanud ega kommenteerinud.
Iraan on eri allikate teatel vedanud Beiruti sadama kaudu Liibanonis
Hezbollah'le ja Süüriale relvi, rakette ja radariseadmeid.
Hezbollah on seda aga eitanud, ja väitnud,
et neil on juba piisavalt kõike vajalikku Iisraeli hävitamiseks.
Benjamin Netanyahust sai 21. juulil
Iisraeli ajaloo pikimalt ametis olnud peaminister.
Ta möödus David Ben Gurionist, Iisraeli esimesest peaministrist,
kes oli ametis kokku 13 aastat.
USA president Trump saatis õnnitluse,
kus tõdes, et Iisraelist on Netanyahu ajal saanud
uue tipptehnoloogia ja majanduse mudelriik.
Septembris toimuvate valimiste eel
on Netanyahu oma populaarsust vaid kasvatanud.
Nädala eest avaldatud Kan11 Uudiste arvamusküsitluse järgi
on toetus Netanyahu järgmiseks ametiajaks peaministrina juba 45 %.
Järgmisel kohal on Sinivalge partei kandidaat Benny Gantz,
kelle toetusprotsent on 35.
Valitsuse moodustamisele pärast septembrikuiseid valimisi
ennustatakse veel suuremaid raskusi kui aprillikuiste valimiste järel.
Templi hävinemise mälestuspäeva, Tisha be'Av'i
tähistatakse tänavu 10.-11. augustil.
Sellele eelnevad formaalsused on siiski juba alanud
ja tekitanud protesti palestiinlaste seas.
Palestiinlased eitavad endiselt kõiki Iisraeli ajaloolisi ja usulisi õigusi
nii Templimäe, kui laiemalt Jeruusalemma
ja kogu tänase Iisraeli riigi suhtes.
Nende väited said hoogu juurde umbes kolme aasta eest UNESCOs,
mille juhtkond mainitud asjade teemal hääletas
ja leidis, et piirkonnas pole kunagi elanud juute
ning kogu Iisraeli piirkond on olnud iidne islami pärandmaa.
Seda hoolimata faktist,
et islami nimeline religioon sündis alles 1500 aasta eest.
Juutide esimese templi
ehitas Saalomon sinna vaid veidi alla 3000 aasta eest.
Abbasi valitsus on siiski teatanud,
et nad peavad juutide visiite Templimäele ja Nutumüürile
solvanguks islami pärimuse pühaduse vastu.
Kui palestiinlaste meedia või valitsus juutide templist räägivad,
kasutavad nad selle kohta terminit 'väidetav' või 'väljamõeldud' tempel,
mistõttu on vaid neil õigus kogu paigale.
Hamas nõuab Iraanilt tõhusamaid relvi.
Gazat valitseva rühmituse juhid käisid nädala eest Teheranis, Iraanis
ja kohtusid Revolutsioonikaarti armeejuhtidega.
Iraan, kes on olnud viimastel aastatel
Hamasi peamine relvade ja varustuse sponsor,
pole seni saatnud rühmitusele tõhusaimat raketiarsenali,
kuid nüüd võivad asjad muutuda.
Hamasi delegatsioon nõudis Iraanilt
samasugust ballistilist BM-21 Grad raketivarustust,
mida on saadetud Jeemeni valitsuse vastu võitlevatele houthidele
ja mida viimased on oma eesmärkideks edukalt kasutanud.
Ühes patareis on 40 raketti, millest igaühes ca 20 kilo lõhkeainet.
Kogu patarei suudetakse tühjendada 20 sekundiga,
nii et Iisraeli armee Iron Dome'i süsteem
suudab sellest tõrjuda vaid väikese osa.
Iisrael on pidanud ründama ka Iraagis.
Samal ajal, kui Iraanil on üha raskem luua armeebaase Süürias,
on nad rajanud neid ka Iraaki.
See pole nende baase siiski kaitsnud, sest Iraani meedia avaldas raporti,
mille väitel tundmatu droon
olevat rünnanud Bagdadist loodes Iraani baasi.
Tavapäraselt süüdistas Iraan esmalt Iisraeli,
kes teemat loomulikult ei kommenteerinud.
Teiseks süüdistas Iraan Saudi Araabiat,
kelle territooriumilt droon teele asus.
Ka saudid ei kommenteerinud teemat.
Kuid ilmselt oli tegu Iisraeli Harop USAV drooniga,
mille rünnak Iraani Revolutsioonikaarti Amirli baasi vastu ca nädala eest
hävitas baasi pea täielikult.
Iisraeli Õhujõud tegid veel ühe rünnaku
Iraagis asuva Iraani Revolutsioonikaarti objekti pihta.
Bagdadist veidi kagus asuvat Camp Ashrafi baasi rünnati
F-35 varjetehnikaga hävitajatega.
Baasis olid ballistilised raketid, mis suures osas hävitati.
Rünnakus hukkus ka ca 40 Iraani sõdurit.
Kreeka värske valitsuse uus peaminister Nikos Dendias
käis eelmisel nädalal Iisraelis.
Lisaks oma kolleegile Netanyahule
kohtus ta ka president Rivlini ja välisminister Katziga.
Üks põhiteemasid oli Türgi alustatud gaasi- ja naftapuurimised
Kreeka Küprose territoriaalvetes.
Kuigi nii EL, ÜRO kui Kreeka on korduvalt nõudnud,
et Türgi puurimistööd lõpetaks,
pole riigi autoritaarne president nõustunud.
Türgi tegevus võib ohustada Iisraeli,
Kreeka ja Itaalia ühist Euroopasse suunduvat gaasijuhtmeprojekti.
Ükski riik pole tunnustanud Türgi õigust
okupeerida Põhja-Küprost.
Kreeka peaminister rääkis aga oma riigi parlamendile,
et on iseenesestmõistetav,
et puurimistööd lõpetatakse ühel või teisel moel.
Sellised olid tänased uudised.
Paluge rahu Jeruusalemmale ja Iisraelile!
Teadmiseks vaatajaile - oleme uuendanud uudistesaadet nii,
et neile järgneb värskemaid uudiseid kirjalikus vormis.
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee